**J E G Y Z Ő K Ö N Y V**

**Készült: 2019. február 28.-án (csütörtökön) 17.00 órakor kezdődő, a Nagykozári KÖH**  **épületében megtartott együttes Képviselő-testületi ülésén**

**Jelen vannak:**

**Nagykozár Községi Önkormányzat képviselő-testülete:**

  **Selmeczi György polgármester**

 **Fuksa Ibolya alpolgármester**

 **Herbelyné Baron Mária képviselő**

 **Baron Tibor képviselő**

 **Horváth Szilárd képviselő**

 **Szabóné Kovács Krisztina**

**Az ülésről igazoltan távolmaradt:**

 **Vadász Gergely képviselő**

**Magyarsarlós Községi Önkormányzat képviselő-testülete :**

 **(17.30 perckor érkeztek)**

 **-**

**Jelen vannak: Dukai Zoltán polgármester**

 **Sepovitsné Marczi Szilvia alpolgármester**

 **Gruber Tibor képviselő**

**Az ülésről igazoltan távolmaradt:**

  **Frölichné Zsupán Eszter képviselő**

**Tanácskozási joggal:**

 **Dr. Jávorcsik Béla jegyző**

**Meghívottak: A Nagykozári KÖH dolgozói**

Selmeczi György polgármester : Megállapítom, hogy a Testület 7 tagjából 6 jelen van, Vadász Gergely képviselő jelezte, hogy nem tud részt venni a mai ülésen.

Amennyiben a Testület jóváhagyja, a testületi ülés módosított napirendjét terjeszteném elő:

**1. napirendi pont**

**Aktuális ügyek (benne: tervezett pályázatok, felújítások, zárt ülésen segélykérelmek)**

Előadó : Selmeczi György polgármester

**2. napirendi pont**

**Beszámoló a Nagykozári KÖH 2018 évi munkájáról (együttes ülés keretében és a Nagykozári KÖH költségvetésének elfogadása**

Előadó : dr. Jávorcsik Béla jegyző

**3. napirendi pont**

**Az Önkormányzat 2019. évi költségvetésének elfogadása**

**A nagykozári képviselő-testület vita nélkül, egyhangúlag elfogadta a napirendet.**

Dukai Zoltán polgármester: Javaslom, hogy mi is fogadjuk el a napirendet

**1. napirendi pont**

**Aktuális ügyek (benne: tervezett pályázatok, felújítások, zárt ülésen segélykérelmek)**

Előadó: Dukai Zoltán polgármester

**2. napirendi pont**

**Beszámoló a Nagykozári KÖH 2018 évi munkájáról (együttes ülés keretében és a Nagykozári KÖH költségvetésének elfogadása**

Előadó: dr. Jávorcsik Béla jegyző

**3. napirendi pont**

**Az Önkormányzat 2019. évi költségvetésének elfogadása**

A képviselő-testület vita nélkül-egyhangúlag- jóváhagyta a napirendet.

Selmeczi György polgármester: A Magyar Falvak Program keretében csak a 2019-es évben 150 milliárd forintot különített el a Kormány. Az egyik nagy témakör, a települések megközelítésére szolgáló utak felújítása. Ezekre a forrást az utak fenntartói, kezelői részére biztosítják. A harmadik nagy témakörben pályázhatnak az önkormányzatok, egyházak – összesen 16 témában jelennek meg majd pályázatok. Korábban már megküldtem a Testület tagjainak azt a listát, amely azokat a célokat tartalmazza, amelyekre pályáznánk, megjelölve a kereteket. Természetesen tisztában vagyunk azzal, hogy valamennyi célra nem adhatunk be pályázatot, csak szeretnénk, ha nem mulasztanánk el egy lehetőséget sem. Próbáltam időpontot kérni az országgyűlési képviselőnktől, de a titkárától azt a választ kaptam, hogy ebben az ügyben vélhetően Gyopáros Alpár kormánymegbízott és Soltész Miklós államtitkár urak fognak a Pécs környéki településeknek egy tájékoztatót tartani. Hangsúlyozom, a táblázatban szereplő adatok nem azt jelentik, hogy mindenre pályázni fogunk, ezek csak az igényeinket jelzik. Az orvosi rendelő eszközbeszerzésére 2 millió forintot írtunk be, azt hiszem, ez egyértelmű. A KMB szolgálati lakására éves szinten ráköltünk kb. 1 millió forintot saját költségvetésünkből, így itt 10 millió forintot terveztünk. A kultúrház udvarára és épületére 15 milliót, a belterületi utakra 30 milliót, közterület-karbantartó eszközökre 5 milliót, óvodai férőhely bővítésre 40 milliót, óvodai udvarra 5 milliót, a polgármesteri hivatal felújítására 50 millió forintot terveztünk. A temetőhöz is beterveztünk 5 millió forintot, a II. Világháborús emlékműhöz vezető utat szeretnénk rendbe tenni, illetve a ravatalozót lelapozni. Nyilván itt fel kell állítani egy sorrendet.

Herbelyné Baron Mária képviselő: Óvodai csoportbővítést nem támogatok. Szerintem ennél vannak sokkal fontosabb feladatok, pl. az udvar vízelvezetése, vagy az utak felújítása.

Szabóné Kovács Krisztina képviselő: Én sem támogatom a csoportszám bővítést.

Fuksa Ibolya alpolgármester: A csoportszám növelést nem támogatom, akkor dolgozói létszámot kell növelni.

dr. Jávorcsik Béla jegyző: Szerintem valami félreértés van, nem csoportszámot, hanem gyermeklétszámot kell növelni. Két évvel ezelőtt a Kormányhivatal megállapította, hogy nincs meg csoportszobánként a megfelelő négyzetméter a gyermekekre vetítve, így le kellett csökkentenünk a gyermeklétszámot. Ezt kellene „visszanövelni” csoportszám növelés nélkül. Gyermekenként itt 8 millió forintot lehet kapni, így 5 gyermekkel kellene megemelnünk az óvodai létszámot.

Herbelyné Baron Mária képviselő: Így már másképp hangzik, de arra szeretnénk garanciát kapni, hogy nem lesz csoportszám növekedés.

Selmeczi György polgármester: Nem lesz, megígérem. A másik kérdés pedig az, hogy az előzetes hozzájárulásotokkal kértük a „Katona-ház” átminősítését „lakóház-udvar”-ból „kivett irodaépület, udvar, gazdasági épület” átminősítésre. Ez meg is történt, Zlamál Márta földmérőt bíztuk meg vele, aki 20.000 forintért elkészítette az átminősítést. Korábban tájházat terveztünk ide, de a Kormányhivatal nem járult hozzá az átminősítéshez. Bízunk benne, hogy a Polgármesteri Hivatal telephelyének minősítve pályázni tudunk akár 50 millió forintra. Itt elhelyezhetnénk a nemzetiségi önkormányzatokat és a külső irattárunk egy részét is. Természetesen az útfelújítás is nagyon fontos lenne, de ebben a kategóriában várható a legtöbb pályázat. Ettől függetlenül, mindenképpen, saját forrásból is kell utat építenünk, illetve felújítanunk.

A pályázatoknál a fontossági sorrendet meg kellene határoznunk és kérem, hogy a testület hatalmazzon fel az előkészítési munkák, tervek beszerzésével, hiszen ezek a pályázati lehetőségek csak pár napig lesznek nyitva.

Szóval, az első 3 prioritás az utak, a polgármesteri hivatal telephelye (Katona-ház) és az óvodai építés az udvari vízelvezetéssel.

**Szám: 23 /2019. (II.28.) sz. határozat**

**Tárgy: Magyar Falu program**

H A T Á R O Z A T

Nagykozár Község Önkormányzata képviselő-testülete 6 igen szavazattal, egyhangúlag elhatározza, hogy a Magyar Falu programban a jelen jegyzőkönyv 1. számú mellékletében szereplő feladatokra kíván pályázatot benyújtani.

A képviselő-testület elhatározza, hogy az alábbi pályázati kiírások vonatkozásában kell elsősorban pályázatot benyújtani:

-Belterületi utak felújítása

-Polgármesteri Hivatal (Kossuth u. 35.) felújítás

-Óvodai férőhely bővítés (5 fő)

A képviselő-testület felhatalmazza a polgármestert, hogy a Magyar Falu programban foglalt célok végrehajtására tárgyalásokat folytasson le, a pályázatokat előkészítse.

A képviselő-testület felkéri a polgármestert, hogy a pályázatok állásáról a testületet folyamatosan tájékoztassa.

A képviselő-testület jóváhagyja a Zlamál BT: részére 20.000 Ft munkadíj kifizetését a Kossuth utca 35. szám alatti ingatlan átminősítésével kapcsolatban.

Felelős: Polgármester

Határidő: értelem szerint

Erről jegyzőkönyvi kivonaton értesül:

1 ) Irattár

dr. Jávorcsik Béla jegyző: Kellene még egy határozat a MÁK felé is, hogy a törzskönyvi nyilvántartásban átvezetésre kerüljön az ingatlan, mint a Közös Önkormányzati Hivatal telephelye.

**Szám: 24/2019. (II.28.) sz. határozat**

**Tárgy: Módosítás átvezetése a törzskönyvi nyilvántartáson**

H A T Á R O Z A T

Nagykozár Község Önkormányzata képviselő-testülete 6 igen szavazattal, egyhangúlag elhatározza, hogy a Nagykozári Közös Önkormányzati Hivatal

Törzskönyvi azonosító: 803571

Adószám: 15803579-1-02

Székhely: 7741 Nagykozár, Kossuth Lajos utca 32. telephelyeként

az 1/1 tulajdoni hányadban tulajdonát képező, 7741 Nagykozár, Kossuth u. 35. szám alatti, „ Kivett irodaépület, udvar, gazdasági épület” kívánja működtetni.

A képviselő-testület felhatalmazza a polgármestert és a jegyzőt, hogy gondoskodjon a telephely feltüntetéséről a törzskönyvi nyilvántartásban.

Felelős: dr. Jávorcsik Béla jegyző

Határidő: 2019. 03.31.

Felelős: Polgármester

Határidő: értelem szerint

Erről jegyzőkönyvi kivonaton értesül:

1 ) Irattár

2.) MÁK

Selmeczi György polgármester: A Digitális Jólét Program népszerűsítésével kapcsolatban megkerestek, hogy a Művelődési Házat adjuk bérbe és keressünk egy csoportot, akik az idősebb korosztályból kerülnek ki és hajlandóak részt venni a tájékoztatón. Tájékoztattam őket, hogy óránként 5000 forint a bérleti díj és megadtam a Nagykozári Németek Egyesülete elérhetőségét.

Herbelyné Baron Mária képviselő: Az idősebb korosztályt nagyon nehéz rávenni erre a programra, de megpróbáltam. Együttműködési megállapodást is akartak velünk kötni, de a kért támogatást nem akarták megfizetni, így vélhetően elmarad a program.

A képviselő-testület tudomásul vette a bejelentést

Selmeczi György polgármester: Az új orvosi rendelő építésére beérkeztek a pályázatok, az eredményeket kiküldtük e-mailben. A legjobb ajánlat nettó 94 millió forint, közel azonos a bogádival. Mivel ennél jóval alacsonyabb összeg áll a rendelkezésünkre, megpróbálunk a Kormánytól pénzt, a Megyei Önkormányzattól pedig támogató határozatot beszerezni, hogy meg tudjuk valósítani a beruházást. Az eljárások lassú ütemével egyáltalán nem vagyok megelégedve.

A képviselő-testület tudomásul vette a bejelentést.

Selmeczi György polgármester: A tavalyi gördülő fejlesztési tervbe beleterveztettünk egy ivókutat a temetővel szembeni játszótérre. Ezt nem a költségvetésünkből, hanem a koncessziós díjból lehet kifizetni. Az elkülönített összeget –bruttó 300 .000 forintot- a tervezésre, a vízóraakna kialakításra és a kiállásra lehet költeni. Kijelöltük a helyszínt, a Liget utcai feljáró mellé kerülne az ivókút. Magát a kutat nekünk kell megvenni, olyan kialakítást szeretnénk, hogy a kisgyerekek is elérjék és vizet csak ivásra lehessen használni. A kút ára 120 ezer forint szállítással. Megpróbálunk a jövő évi GFT.-be a másik játszótérre és a Mária-kertbe is betenni egy hasonlót, csak azt jóvá kell hagynia az Energia Hivatalnak. Kérem ennek jóváhagyását!

**Szám:25/2019. (II.28.) sz. határozat**

**Tárgy: Ivókút beszerzése a Liget utcai játszótérre**

H A T Á R O Z A T

Nagykozár Község Önkormányzata képviselő-testülete 6 igen szavazattal, egyhangúlag elhatározza, hogy a Liget utcai játszótér feljáróhoz 1 db ivókutat szerez be bruttó 120.000 Ft. összeghatárig.

A képviselő-testület felhatalmazza a polgármestert a kút beszerzésével és DRV Zrt.-vel történő egyeztetéssel.

Felelős: Polgármester

Határidő: értelem szerint

Erről jegyzőkönyvi kivonaton értesül:

1 ) Irattár

2.) Pénzügy

Selmeczi György polgármester: Elintéztük a Prímagáznál, hogy minden érintettnek a házához térítésmentesen kivigyék a PB gázpalackokat. Erre azok voltak jogosultak, akik NEM részesültek téli rezsicsökkentés támogatásban és ezt jelölték meg. A brikett és a fa esetében nehezebb dolgunk lesz, de valahogyan megoldom. December 31.-ig kell végrehajtani a programot.

A képviselő-testület tudomásul vette a bejelentést.

Selmeczi György polgármester: dr. Szieberth Mihály és a SZMAGRO Kft. képviseletében dr. Balaskó László ügyvéd megkereste az Önkormányzatot, hogy megbízója a nagykozári 022 helyrajzi számú, zsemenyei ingatlanon ipari tevékenységet, míg a 0114/18 hrsz-ú ingatlanon gazdasági, kereskedelmi és szolgáltató tevékenységet kíván folytatni. Korábban már jeleztük a 022 hrsz.-ú ingatlan kapcsán dr. Szieberth Mihály Úrnak, hogy a 022 hrsz.-ú ingatlan kapcsán semmilyen kifogásunk nincs, hiszen itt korábban is ilyen tevékenység-mezőgazdasági üzemi- folyt, azonban kértük, hogy a biológiai aktivitásérték fenntartása végett jelöljön meg egy területet, amellyel „kiválthatjuk” ezt a területet. Szieberth Úr felajánlotta 046. helyrajzi számú legelőt erre a célra.

A másik ingatlanon információim szerint autómosó és kávézó épülne.

Herbelyné Baron Mária képviselő: Korábban ezen a részen, a lovastanyán túli telken elutasítottuk Wesz Erhard kérelmét, mondván, hogy zavarni fogja a lakosságot. Nem javaslom, hogy itt bármilyen, zavaró hanghatással járó tevékenységet engedélyezzünk. A zsemenyei ingatlant elfogadom, mert ott korábban is ilyen tevékenység zajlott.

Fuksa Ibolya alpolgármeste: Én sem javaslom, hogy a Nap utcai házakhoz ilyen közel engedjünk ilyen beruházást.

Szabóné Kovács Krisztina képviselő: Én sem javaslom ennek elfogadását.

dr. Jávorcsik Béla jegyző: A javaslatot megküldtem Pap Zsuzsanna települési tervezőnek, aki azt válaszolta, hogy a 022 hrsz. átminősítése egyszer már szóba került, amelyre adott is egy ajánlatot, és leírta, hogy mivel a kertes mezőgazdasági terület helyett gazdasági terület kategóriába kerülne a terület, a hiányzó biológiai aktivitásértéket valahol pótolni kell.

A 046 hrsz. erre nem alkalmas, mert ezt az ingatlant a hatályos terv már most is erdőterületnek jelöli.

A 0114/18 hrsz-ú ingatlan átminősítését nem javasolta.

Felhívta a figyelmet, hogy a március 16-tól hatályba lépő új Országos Területrendezési Terv igencsak megnehezíti az újonnan beépítésre szánt területek kijelölését, ezekhez a feltételekhez köti:

12.§ (1) c) új beépítésre szánt terület kijelölésére csak akkor kerül sor, ha a települési térségben nincs a tervezett rendeltetésnek megfelelő beépítésre szánt területen beépítetlen földrészlet, vagy olyan használaton kívül került vagy alulhasznosított, általában leromlott fizikai állapotban lévő terület, amely a tervezett rendeltetésnek megfelelne

12.§ (3) Új beépítésre szánt terület kijelölésével egyidejűleg a területnövekmény legkevesebb 5%-ának megfelelő kiterjedésű, legalább 50%-ában az újonnan beépítésre szánt területtel kapcsolatban lévő zöldterületet ... kell kijelölni.

Ez utóbbi előírás nem váltja ki a biológiai aktivitásérték szinten tartása miatt szükségessé váló változtatásokat.

Az OTrT alapján a SZMAGRO módosítás a feltételek teljesítése esetén megvalósítható, mert az (1) c) pontnak megfelel, de a 0114/18 hrsz. nem.

Selmeczi György polgármester: Javaslom, hogy az Ügyvéd Úrnak írjuk meg, hogy a 022 hrsz.-ú ingatlan átminősítése kapcsán a biológiai aktivitásérték pótlására vegye fel a kapcsolatot a tervezővel, a másik kérdésben pedig utasítsuk el a kérést, akármennyire is jó ötletnek tűnt ennek a szolgáltató helynek a kialakítása.

**Szám: 26/2019. (II.28.) sz. határozat**

**Tárgy: A 0114/18 hrsz.-ú és 022. hrsz.-ú ingatlanok átminősítésével kapcsolatos kérelemről**

H A T Á R O Z A T

Nagykozár Község Önkormányzata képviselő-testülete 6 igen szavazattal, egyhangúlag elhatározza, hogy dr. Balaskó László ügyvéd (7621 Pécs, Jókai tér 3. I/1) által képviselt SZMAGRO Kft. és dr. Szieberth Mihály ügyfelek rendezési terv módosítási igényével kapcsolatban:

1. A 0114/18. helyrajzi számú ingatlan GKSZ övezeti besorolásra történő módosítási kérelmet elutasítja, mivel az ingatlan közel helyezkedik el a belterületi lakóingatlanokhoz.
2. A 022. hrsz.-ú ingatlan ipari övezetbe sorolását támogatja, azonban mivel a biológiai aktivitásérték pótlására felajánlott 046 hrsz.-ú ingatlan nem felel meg, felhívja a kérelmezőt új, megfelelő aktivitás értékű ingatlan felajánlására.
3. A képviselő-testület felkéri dr. Balaskó László ügyvéd urat, hogy a 2) pontban foglalt követelmény teljesíthetősége kérdésében –a probléma szakmai jellege miatt- szíveskedjen megkeresni a Kokas és Társa Tervezőirodát. (Pécs, Budai Nagy Antal u. 1, 7624)

Felelős: Polgármester

Határidő: értelem szerint

Erről jegyzőkönyvi kivonaton értesül:

1 ) Irattár

2.) Pénzügy

Selmeczi György polgármester: Palotai Lászlóné nyugdíjba vonulása előtt teljes leltározást végzünk az Önkormányzatnál. A leltárfelvételnél derült ki, hogy a Szociális Otthonba 12 éve átadott valamennyi eszköz, kanalak, tányérok, régi ágyak, stb. még mindig a mi nyilvántartásunkban szerepelnek, amelyeket már rég lecseréltek. Erről már 2014. decemberében is döntöttünk egyszer. Ezeket le kellene selejtezni.

**Szám: 27/2019. (II.28.) sz. határozat**

**Tárgy: A Kossuth utca 28. szám alatti ingatlanban lévő ingóvagyon sejtezése**

H A T Á R O Z A T

Nagykozár Község Önkormányzata képviselő-testülete 6 igen szavazattal, egyhangúlag elhatározza a volt Idősek Otthona (Kossuth u. 28.) ingatlanban lévő ingóvagyon selejtezését.

Felelős: Polgármester

Határidő: értelem szerint

Erről jegyzőkönyvi kivonaton értesül:

1 ) Irattár

2.) Pénzügy

**1. napirendi pont (MAGYARSARLÓS)**

**Aktuális ügyek**

Előadó : Dukai Zoltán polgármester

Dukai Zoltán polgármester: A KONSZENZUS PANNÓNIA ZRt., amely készítette az arculati kézikönyvünket, vállalta, hogy a településfejlesztési koncepciót, a településszerkezeti tervet és a helyi építési szabályzatot felülvizsgálja a „településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről” szóló 314/2012. (XI.8.) Kormányrendeletben meghatározott követelményrendszerrel.

A Tervezési díj: 2.850.000,-Ft

27% Áfa 769.500,-Ft

Összesen: 3.619.500,-Ft

Azaz: hárommillió-hatszáztizenkilencezerötszáz forint. A Tervező nem jogosult számlát benyújtani mindaddig, amíg a Megrendelő számláján nem került jóváírásra a Településfejlesztési Koncepció Elkészítésére, Településszerkezeti Terve és Helyi Építési Szabályzata Felülvizsgálatára kapott – a Kormány által biztosított - állami támogatás és / vagy pályázati forrás . A Tervező a számlát kizárólag a megrendelő által kapott kormányzati támogatás vagy elnyert pályázati forrás összegének erejéig jogosult benyújtani.

Abban a nem várt esetben, ha a Megrendelő nem kap támogatást a Településfejlesztési Koncepció, Településszerkezeti Terv és Helyi Építési Szabályzat Felülvizsgálatának elkészítésére, a szerződő felek jogosultak felmondani a szerződést 30 (harminc) napos határidővel. Ebben az esetben az elkészült munkarészek vonatkozásában Megrendelő nem köteles megfizetni, Tervező pedig nem köteles átadni Megrendelő részére az elkészült tervdokumentációt, illetve annak előkészítő anyagát.

Javaslom, hogy ezzel a feltétellel fogadjuk el az előterjesztést!

**Szám: 12/2019. (II.28.) sz. határozat**

**Tárgy: Tervezési szerződés megkötése a Konszenzus Pannónia ZRt.-vel**

H A T Á R O Z A T

Magyarsarlós Község Önkormányzata képviselő-testülete 3 igen szavazattal, egyhangúlag elhatározza , hogy a településfejlesztési koncepciót, a településszerkezeti tervet és a helyi építési szabályzatot felülvizsgálja a „településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről” szóló 314/2012. (XI.8.) Kormányrendeletben meghatározott követelményrendszerrel, mely vonatkozásában tervezési szerződést köt a Konszenzus Pannónia ZRT.-vel.

A szerződés szövegét a jelen jegyzőkönyv melléklete tartalmazza.

A képviselő-testület felhatalmazza a polgármestert a szerződés aláírására.

Felelős: Polgármester

Határidő: értelem szerint

Erről jegyzőkönyvi kivonaton értesül:

1.) Irattár

2.) Pénzügy

Dukai Zoltán polgármester: A Magyar Falu program útfelújítási alprogramjában 3 út felújítására pályáznánk, amelyre megjöttek a költségvetések. A fűrészüzem, Jókai utca kereszteződés közötti szakasz 5.374.000 Ft+ÁFA, a Petőfi utcai szakasz 3.941.000 Ft+ÁFA, a temetői út 2.867500 Ft+ÁFA lenne. Kérem szavazzunk erről, hogy a pályázatokat rögtön a kiíráskor be tudjuk nyújtani!

**Szám: 13/2019. (II.28.) sz. határozat**

**Tárgy: Útfelújítási programok**

H A T Á R O Z A T

Magyarsarlós Község Önkormányzata képviselő-testülete 3 igen szavazattal, egyhangúlag elhatározza, hogy a Magyar Falu útfelújítási programjában az alábbi útszakaszokra kíván pályázatot benyújtani:

-1) Fűrészüzem-Jókai utcai kereszteződés (134/12 hrsz; 216/2 hrsz) 5.374.000 Ft+ÁFA

2) Petőfi utca (134/12) 3.941.000,- Ft +ÁFA

3) Temetői út (78 hrsz.) 2.867.500,- Ft+ÁFA)

A képviselő-testület felhatalmazza a polgármestert a pályázat benyújtására.

Felelős: Polgármester

Határidő: értelem szerint

Erről jegyzőkönyvi kivonaton értesül:

1.) Irattár

2.) Pénzügy

**2. napirendi pont**

**Beszámoló a Nagykozári KÖH 2018 évi munkájáról (együttes ülés keretében és a Nagykozári KÖH költségvetésének elfogadása**

Előadó: dr. Jávorcsik Béla jegyző

dr. Jávorcsik Béla jegyző : Tisztelt Képviselő-testületek!

A Magyarország helyi önkormányzatairól szóló 2011. évi CLXXXIX. törvény 81.§ (3) bekezdés f) pontja alapján a jegyző évente beszámol a képviselő-testületnek a hivatal tevékenységéről.

Ezúton terjesztem a Tisztelt Képviselő-testület elé a Nagykozári Közös Önkormányzati Hivatal 2018. évi tevékenységéről szóló beszámolómat.

A beszámoló kiterjed a közös hivatal által ellátott önkormányzati hatósági ügyek és államigazgatási hatósági ügyek intézésének, ügyiratforgalmának alakulására, az önkormányzati hivatalban lefolytatott törvényességi, felügyeleti ellenőrzésekre, a közös hivatal működésének személyi és tárgyi feltételeire, a képviselő-testületek működésére.

I. Ügyiratforgalom alakulása

2018. évben az összes iktatott ügyirat sorszáma 1.470 db, alszámra: 1.200 db volt.

Az ágazatokon belül a legjellemzőbb ügytípusok a következők:

Pénzügyi ágazat – 1.009 db ügyirat, alszámra: 687 db

- az önkormányzat költségvetésével, annak végrehajtásával kapcsolatos ügyek,

- beruházások ügyei,

- önkormányzati vagyonnal kapcsolatos ügyek,

- vagyonbiztosítási ügyek,

- adóhatósági feladatok,

- végrehajtási ügyek intézése.

Egészségügyi ágazat – 0 db ügyirat, alszámra: 0 db

- működési engedélyek

- finanszírozási szerződések.

Szociális ágazat – 134 db ügyirat, alszámra: 247 db

- szociális rászorultságtól függő pénzbeli ellátások ügyei.

Környezetvédelmi, építésügyek, településrendezés, területrendezés és kommunális ágazat - 24 db ügyirat, alszámra: 32 db

- környezetvédelmi hatósági feladatok

- levegőtisztaság-védelem

- hulladékgazdálkodási, kommunális ügyek

- közterületek tisztántartása,

- telekalakítás.

Közlekedési és hírközlési ágazat- 22 db ügyirat, alszámra 22 db

- közútkezelői hozzájárulás,

- közvilágítás.

Vízügyi igazgatás - 1 db ügyirat, alszámra: 1 db

- ár- és belvízvédekezés,

- szennyvízszolgáltatás

- ivóvíz-szolgáltatás.

Önkormányzati, igazságügyi és rendészeti igazgatás – 328 db ügyirat, alszámra: 307 db

- anyakönyvi és állampolgársági ügyek,

- polgárok személyi adatainak és lakcímének nyilvántartása,

- választásokkal kapcsolatos ügyek: OGY választás: 260 db

- rendőrséggel, tűzoltósággal kapcsolatos ügyek

- egyéb igazgatási ügyek (hagyatéki ügyek, hirdetmények kifüggesztése,

 honlap működtetése)

Lakásügyek – 0 db ügyirat

- bérlakások ügyei,

- lakáscélú támogatások ügyei.

Gyermekvédelmi és gyámügyi igazgatás – 42 db ügyirat, alszámra: 43 db

- gyermekvédelmi és gyámügyi igazgatási ügyek,

- teljes hatályú apai elismerő nyilatkozatok felvétele,

- kiskorú házasságkötésének engedélyezése,

- rendszeres gyermekvédelmi kedvezmény megállapítása,

- környezettanulmányok.

Ipari, kereskedelmi igazgatás, turisztika – 0 db ügyirat, alszámra: 0 db

- üzletek működésével kapcsolatos feladatok,

- magánszálláshelyekkel kapcsolatos iratok,

- bejelentés-köteles kereskedelmi tevékenységgel kapcsolatos ügyek.

Földművelésügyi, állat és növény-egészségügyi igazgatás– 62 db ügyirat alszám:48 db

-földdel kapcsolatos feladatok / pl. vételi-bérleti ajánlatokkal kapcsolatos ügyek/

- állategészségügy / pl. méhekkel kapcsolatos ügyek, községi zárlat elrendelése/

- növényvédelem / pl. növényvédelmi védekezés elrendelése, bírság kiszabása /

- parlagfű-mentesítés,

- állatvédelem,

- gyümölcsültetvény telepítésének engedélyezése.

Munkaügyi igazgatás, munkavédelem – 1

- közhasznú, közcélú foglalkoztatás szervezése.

Önkormányzati és általános igazgatási ügyek -296 db ügyirat, alszámra:182 db

- szervezet, működési, ügyviteli ügyek (beszámolók, munkatervek, külső szervek vizsgálatai, munkarend, ügyrend, belső utasítások, hírlap- könyvrendelés, gazdasági társaságok ügyei, iratkezelés, statisztika, kistérségi társulási ügyek, jegyzői utasítások, szakhatósági állásfoglalások, körlevelek, meghívók, tájékoztatók, alapítványok ügyei, pályázatok)

 - köztisztviselők, közalkalmazottak, munka törvénykönyve hatálya alá tartozók

 személyügyei.

Közoktatási és művelődésügyi igazgatás-8 db ügyirat alszámra: 2 db

- gyermekek szakértői vizsgálata,

- oktatási pályázatok.

Sportügyek- 1 db ügyirat, alszám: 2 db

- sportrendezvények ügyei,

- sportegyesületek ügyei.

Honvédelmi, polgári védelmi katasztrófavédelmi igazgatás, fegyveres biztonsági őrzés- 0 db ügyirat

- helyi védelmi bizottsági ügyek,

- katasztrófavédelmi ügyek, polgári védelmi tervek.

II. Önkormányzati hatósági ügyekkel kapcsolatos feladatok

Az önkormányzatoknál felmerülő hatósági feladatok az önkormányzati hatósági ügyekből és az államigazgatási hatósági ügyekből tevődnek össze.

Az önkormányzati hatósági ügyekben a hatóságon kívül az egyes egyedi ügyekben ügyfél szerepel, az ügy tárgya lehet ügyfelet érintő jog vagy kötelezettség megállapítása, adat igazolása, hatósági ellenőrzés végzése vagy nyilvántartás vezetése.

Önkormányzati hatósági ügyet törvény vagy önkormányzati rendelet állapíthat meg. Az ügyek intézése két formában történhet: az egyik a képviselő-testület saját hatáskörben történő eljárás, a másik a hatósági hatáskör átruházása polgármesterre, bizottságra vagy társulásra.

A hatáskör átruházás célszerűségét indokolja, hogy az ügyfél részére csak az átruházás alapozza meg a fellebbezési jogot, mert ha első fokon a testület jár el, nincs helye fellebbezésnek. A hatáskör átruházás mellett szól továbbá, hogy a nagy számú egyedi hatósági ügyek intézése megterheli a képviselő-testületet és elvonhatja a figyelmet a nagyobb horderejű feladatokról.

Nagykozár Községi Önkormányzat Képviselő-testülete önkormányzati hatósági hatáskört 2018.-ban , a Polgármesterre ruházott át (szociális hatáskörök).

A 2018. évi hatósági munkáról készített statisztikai adatszolgáltatatás adatai szerint 2018. évben 330 db önkormányzati hatósági ügyben hozott határozat született. Ebből polgármesteri hatáskörben hozott döntés: 15 db temetési támogatás, 17 db lakásfenntartási támogatás, BM. tüzifa : 33 db, „pót-fa”: 13 db, egyéb tüzifa: 8 db

Rendeletek száma: 17 db

Magyarsarlóson önkormányzati hatósági ügyben hozott határozatok száma: 61 db, ebből 3 db lakásfenntartási támogatás.

Rendeletek száma:11 db

Az önkormányzati hatósági ügyekben meghozott döntéssel szemben 2018. évben jogorvoslati kérelem nem érkezett.

III. Államigazgatási hatósági ügyekkel kapcsolatos feladatok

A településeken ellátandó, a településeket közvetlenül érintő állami feladatok és hatósági hatáskörök egy része az előzőekben taglaltak szerint önkormányzati hatáskör.

Ezen önkormányzati hatáskörökön túl számos államigazgatási hatósági ügy lebonyolítása történik a közös hivatalban, mely ügyek elsődleges címzettje a jegyző illetve rajta keresztül az illetékes ügyintézők.

Honvédelmi, polgári védelmi és katasztrófavédelmi ügyekben – törvény, vagy kormányrendelet felhatalmazása alapján – a polgármester is kaphat államigazgatási hatósági feladatot.

Államigazgatási hatósági ügyekben az elmúlt évben a közös hivatalban összesen 1470 db elsőfokú határozat született, mely határozatok többsége (950) az adóigazgatási ügyekre korlátozódott a helyi adók és a gépjármű adózás tárgyában.

A szociális ágazatban hozott határozatok a foglalkoztatást helyettesítő támogatásokkal kapcsolatosak.

Az egyéb ügytípusokban közlekedési igazgatás terén terület-felhasználással kapcsolatos, kereskedelmi igazgatási ügyben üzlet működéssel kapcsolatos határozatok születtek, gyermekvédelmi és gyámügyi igazgatás terén rendszeres gyermekvédelmi kedvezmény tárgyában születtek döntések, továbbá anyakönyvi és állampolgársági ügyben , személyi adat és lakcím-nyilvántartási ügyben ,egyéb igazgatási ügyben és közoktatási és művelődésügyi igazgatásban születtek döntések.

Az államigazgatási hatósági ügyekkel kapcsolatosan született első fokú határozatokkal szemben az elmúlt évben jogorvoslat egyik településen sem érkezett.

IV. Törvényességi vizsgálatok

Nagykozár és Magyarsarlós településen 2018. évben törvényességi vizsgálatot indított a BAMKH Hatósági Főosztály Törvényességi Felügyeleti Osztálya az Önkormányzati rendeletek publikálása tárgyában. Ennek eredményeképpen a 2013. június 30. után kihirdetett önkormányzati rendeletnek a lekérdezés napján hatályos szövegét, és a lekérdezés napját megelőző, illetve követő egy-egy időállapotát kell a Nemzeti Jogszabálytárba felterjeszteni. Visszamenőlegesen, azaz 2013. július 1 napját megelőző időállapotokat nem kell egységes szerkezetben előállítani és feltölteni. Minden esetben a módosító rendeletet is publikálni kell.

V. Személyi és tárgyi feltételek

A közös hivatal apparátusának valamennyi tagja rendelkezik a munkaköre ellátásához jogszabályban előírt képesítéssel, így a munkavégzés személyi feltételei biztosítottak voltak.

A hatósági ügyekkel kapcsolatos előkészítő munkát az érdemi ügyintézők végezték, a jegyző hatáskörébe utalt hatósági ügyek esetében a kiadmányozási jog (az ügy érdemében hozott határozat aláírásának joga) a jegyző hatáskörében maradt.

Az anyakönyvvezető mindkét településen önálló kiadmányozási joggal rendelkezik.

A közös hivatal alakításáról és fenntartásáról szóló megállapodásban foglaltaknak megfelelően a közös hivatal személyi állománya összesen 6 fő.

A közös hivatal székhelyén a köztisztviselők látják el a közcélú foglalkoztatottak alkalmazásával és a munkavégzés szervezésével kapcsolatos feladatokat (pl. alkalmazási okiratok készítése, jelenléti ívek vezetése, orvosi alkalmassági vizsgálatok megszervezése.).

 2013. január 1-től a jogszabályi változások miatt ugyan változtak az államigazgatási feladatok ellátásával kapcsolatos hatáskörök, de jellemzően azon ügykörök kerültek át a járási hivatalhoz, melyeknél nem volt jelentős az ügyfélforgalom.

Munkánk alapja a hatályos jogszabályok ismerete, mely ismereteket folyamatosan szinten kell tartanunk, illetve bővítenünk kell, ehhez nagy segítséget adnak a Baranya Megyei Kormányhivatal által szervezett értekezletek, továbbképzések, a szakmai iránymutatást tartalmazó kiadványok, jogszabálygyűjtemények.

2018. évben is a Nemzeti Közszolgálati Egyetem szervezésében valamennyi köztisztviselő részt vett kötelező szakmai továbbképzésen távoktatás keretében.

2018.január 1-jén indult az ominózus ASP szakrendszer, amellyel rengeteg problémánk volt és még sajnos a mai napig is sok a probléma.

A tárgyi feltételek a hivatali munkavégzés során alapvetően biztosítottak.

A magas szintű és korszerű informatikai háttér a közigazgatás valamennyi területén a napi munkavégzés alapvető feltétele, ezért fenntartását és fejlesztését folyamatosan igyekszünk biztosítani. A napi munkavégzés enélkül elképzelhetetlen, hiszen szinte valamennyi munkafolyamathoz kapcsolódó adatszolgáltatás és információáramlás már elektronikus úton történik, az államigazgatási szervek nagy része elektronikus úton tartja a kapcsolatot a hivatallal.

 Folyamatosan törekszünk az informatikai hálózat minőségének szinten-tartására, illetve lehetőség szerinti korszerűsítésére.

VI. Képviselő-testület működéséhez kapcsolódó feladatok

A Magyarország helyi önkormányzatairól szóló 2011. évi CLXXXIX. törvény 44. §-a alapján a képviselő-testület szükség szerint, a szervezeti és működési szabályzatban meghatározott számú, de évente legalább hat ülést tart.

Nagykozár Községi Önkormányzat képviselő-testülete 2018. évben 11 nyílt ülést és 11 zárt ülést tartott. Megállapítható, hogy a testületi üléseken magas a részvételi arány, melyből következik, hogy a testület minden ülésén határozatképes volt.

2018. éven a képviselő-testület Nagykozárban 17 rendeletet alkotott és 330 határozatot hozott.

Magyarsarlós Községi Önkormányzat képviselő-testülete 2018. évben 11 nyílt ülést és 6 zárt ülést tartott. A képviselő- testület minden ülésén határozatképes volt.

2018. éven a képviselő-testület 11 rendeletet alkotott és 61 határozatot hozott.

A képviselő-testület elé kerülő szakmai előterjesztéseket a tárgyban illetékes ügyintéző, illetve a jegyző készítette el.

A testület üléséről készült jegyzőkönyveket – a jogszabályi előírásnak megfelelően - az ülést követően továbbítottuk a Kormányhivatal részére.

Valamennyi jegyzőkönyvet – a papír alapú mellett - elektronikus úton is továbbítunk a kormányhivatal részére, illetve terjesszük fel a Nemzeti Jogszabálytárba.

A jegyzőkönyveket évente beköttetjük, és az irattárban tároljuk.

2018. évben önkormányzati rendelettel kapcsolatosan Alkotmánybírósági határozat egyik településen sem született.

A két településen 2018. évben nem volt folyamatban az önkormányzatot érintő peres eljárás.

Tisztelt Képviselő-testület!

A fentiekben igyekeztem bemutatni a Nagykozári Közös Önkormányzati Hivatal 2018. évben végzett tevékenységét.

Megítélésem szerint a folyamatosan változó jogszabályi környezet és az egyre nehezebb gazdálkodási körülmények ellenére a hivatali munka törvényesen és zökkenőmentesen folyt az elmúlt évben. Örömmel jelenthetem be, hogy pályázatot nyújtottunk be nyertünk el a bérkompenzációra. Talán ennek segítségével egy kicsit magasabb illetményeket tudunk megállapítani.

 Munkatársaimmal arra törekszünk, hogy továbbra is színvonalas, hatékony, tovább javuló feladatellátást biztosítva még teljesebb mértékben teljesítsük az ügyfelek és valamennyi külső partnerünk igényeit.

Legnagyobb sajnálatunkra Palotai Lászlóné 40 éves munkavisszonnyal kedvezményes nyugdíjba vonul, helyére Piller Norbertné-Mónika kerül. Bánkutiné Békés Judit anyai örömök elé néz, áprilistól Kanyik Diána helyettesíti. Kérem fogadjátok őket szeretettel.

Idén két választásunk is lesz, ami jelentős többletterhet ró a hivatal dolgozóira.

Köszönöm a képviselő-testületek pozitív hozzáállását!

**Nagykozár Községi Önkormányzat Képviselő-testületének**

**28/2019.(II.28.) sz. határozata**

**A Nagykozári Közös Önkormányzati Hivatal 2018. évi tevékenységéről szóló beszámoló**

Nagykozár Községi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 84.§ (1) bekezdése alapján 6 igen szavazattal-egyhangúlag- tudomásul veszi a jegyző beszámolóját a Nagykozári Közös Önkormányzati Hivatal 2018. évi tevékenységéről.

Erről értesülnek:

 - irattár

**Magyarsarlós Községi Önkormányzat Képviselő-testületének**

**14/2019.(II.28.) sz. határozata**

**A Nagykozári Közös Önkormányzati Hivatal 2018. évi tevékenységéről szóló beszámoló**

Magyarsarlós Községi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 84.§ (1) bekezdése alapján 3 igen szavazattal-egyhangúlag- tudomásul veszi a jegyző beszámolóját a Nagykozári Közös Önkormányzati Hivatal 2018. évi tevékenységéről .

Erről értesülnek:

 irattár

dr. Jávorcsik Béla jegyző : Mindkét testület megismerte a KÖH költségvetési beszámolóját és a 2019. évi költségvetési tervezetét. Kérem fogadják el a testületek.

**Nagykozár Községi Önkormányzat Képviselő-testületének**

**29/2019.(II.28.) sz. határozata**

**A Nagykozári Közös Önkormányzati Hivatal 2018. évi költségvetési beszámolója és 2019. évi költségvetésének elfogadása**

Nagykozár Községi Önkormányzat Képviselő-testülete 6 igen szavazattal-egyhangúlag- elfogadja a Nagykozári Közös Önkormányzati Hivatal 2018. évi költségvetési beszámolóját és a 2019. évi költségvetését.

Erről értesülnek:

 - irattár

**Magyarsarlós Községi Önkormányzat Képviselő-testületének**

**15/2019.(II.28.) sz. határozata**

**A Nagykozári Közös Önkormányzati Hivatal 2018. évi költségvetési beszámolója és 2019. évi költségvetésének elfogadása**

Magyarsarlós Községi Önkormányzat Képviselő-testülete 3 igen szavazattal-egyhangúlag- elfogadja a Nagykozári Közös Önkormányzati Hivatal 2018. évi költségvetési beszámolóját és a 2019. évi költségvetését.

Erről értesülnek:

 irattár

Selmeczi György polgármester : Dukai Zoltán polgármesterrel egyeztetve mindkét Önkormányzat szeretné jutalomban részesíteni Palotai Lászlónét.

**Nagykozár Községi Önkormányzat Képviselő-testületének**

**30/2019.(II.28.) .sz. határozata**

**Palotai Lászlóné jutalma**

Nagykozár Községi Önkormányzat Képviselő-testülete 6 igen szavazattal-egyhangúlag- Palotai Lászlóné pénzügyi főmunkatárs részére nyugdíjba vonulása alkalmából 50.000 Ft. értékű vásárlási utalványt ad jutalomként.

Erről értesülnek:

 - irattár

Dukai Zoltán polgármester : Javaslom, hogy a mi önkormányzatunk 30.000 Ft. értékű vásárlási utalványt ajándékozzon.

**Magyarsarlós Községi Önkormányzat Képviselő-testületének**

**16/2019.(II.28.)sz. határozata**

**A Nagykozári Közös Önkormányzati Hivatal 2018. évi költségvetési beszámolója és 2019. évi költségvetésének elfogadása**

Magyarsarlós Községi Önkormányzat Képviselő-testülete 3 igen szavazattal-egyhangúlag- Palotai Lászlóné pénzügyi főmunkatárs részére nyugdíjba vonulása alkalmából 50.000 Ft. értékű vásárlási utalványt ad jutalomként.

Erről értesülnek:

 irattár

Selmeczi György polgármester :A HEP felülvizsgálat tárgyában hozott 162/2018. (IX.12.) határozatunkat módosítani kell.

**Nagykozár Községi Önkormányzat Képviselő-testületének**

**31/2019.(II.28.) .sz. határozata**

**A HEP felülvizsgálata tárgyában hozott 162/2018. (IX.12.) határozat módosítása**

Nagykozár Községi Önkormányzat Képviselő-testülete 6 igen szavazattal-egyhangúlag- a 162/2018. (IX. 12 ) számú határozatát az alábbiak szerint módosítja:

Nagykozár Község Önkormányzata Képviselő-testülete elfogadta a 2018.-2023. évi új Helyi esélyegyenlőségi programot.

Erről értesülnek:

 - irattár

Dukai Zoltán polgármester :A HEP felülvizsgálat tárgyában hozott 58/2018. (XII.13.) határozatunkat módosítani kell.

**Magyarsarlós Községi Önkormányzat Képviselő-testületének**

**17/2019.(II.28.) .sz. határozata**

**A HEP felülvizsgálata tárgyában hozott 58/2018. (XII.13.) határozat módosítása**

Magyarsarlós Községi Önkormányzat Képviselő-testülete 3 igen szavazattal-egyhangúlag- az 58/2018. (XII.13) számú határozatát az alábbiak szerint módosítja:

Magyarsarlós Község Önkormányzata Képviselő-testülete elfogadta a 2018.-2023. évi új Helyi esélyegyenlőségi programot.

Erről értesülnek:

 - irattár

**3. napirendi pont**

**Az Önkormányzat 2019. évi költségvetésének elfogadása**

Előadó : Selmeczi György polgármester

Selmeczi György polgármester : A Pénzügyi Bizottság megtárgyalta a 2019. évi költségvetés részletes adatait és javasolta a rendelet elfogadását. A rendelet-tervezetben még az alábbi fejlesztési feladatok szerepelnek: óvodai udvar vízelvezetés 3 millió forint, új orvosi rendelő önrész 10 millió forint, kamerarendszer fejlesztése 2 millió forint, művelődési ház felújítás 3 millió forint, Katona Ház szigetelés 3+1 millió forint, utak felújítása 20 millió forint. Természetesen ez az 1. pontban ismertetett Magyar Falu program miatt módosulhat év közben.

Javaslom a képviselő-testületnek a 2019. évi költségvetési rendelet elfogadását!

A képviselő-testület 6 igen szavazattal, egyhangúlag megalkotta az alábbi rendeletet:

**Nagykozár Községi Önkormányzat képviselő-testületének**

**../2019. ( …) számú rendelete**

**az önkormányzat 2019. évi költségvetéséről**

*( a rendelet szövegét a., 2. számú melléklet tartalmazza)*

Dukai Zoltán polgármester : A képviselő-testület megtárgyalta a 2019. évi költségvetés részletes adatait .

Javaslom a képviselő-testületnek a 2019. évi költségvetési rendelet elfogadását!

A képviselő-testület 3 igen szavazattal, egyhangúlag megalkotta az alábbi rendeletet:

**Magyarsarlós Községi Önkormányzat képviselő-testületének**

**../2019. ( ) számú rendelete**

**az önkormányzat 2019. évi költségvetéséről**

*( a rendelet szövegét a.,3. számú melléklet tartalmazza)*

Amennyiben nincs több kérdés, észrevétel, javaslat, az ülést bezárom

 Selmeczi György Dukai Zoltán

 polgármester polgármester

 dr. Jávorcsik Béla

 jegyző